РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/444-14

15. децембар 2014. године

Б е о г р а д

З А П И С Н И К

59. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 15. ДЕЦЕМБРА 2014. ГОДИНЕ

Седница је почела у 9,40 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Верољуб Арсић, Драган Николић, Биљана Пантић Пиља, Светислав Вукмирица, Тања Томашевић Дамњановић, Јанко Веселиновић, Жарко Обрадовић, Неђо Јовановић, Војислав Вујић, заменик члана Петра Петровића и Балинт Пастор.

Седници нису присуствовали чланови Одбора: Катарина Ракић, Александар Јаблановић , Жарко Мићин, Мирко Чикириз, Весна Бесаровић и Весна Мартиновић, као ни њихови заменици.

Седници су присуствовали: Дејан Девић, Драгана Станић и Срђан Миловановић из Народне банке Србије.

На предлог председника Одбора, већином гласова (од 11 присутних чланова Одбора, 10 је гласало за, један се уздржао) је усвојен следећи

Д н е в н и р е д:

1. Разматрање Предлога закона о осигурању, који је поднела Народна банка Србије;

2. Разматрање Предлога закона о платним услугама, који је поднела Народна банка Србије;

3. Разматрање Предлога закона о изменама и допунама Закона о заштити корисника финансијских услуга, који је поднела Народна банка Србије;

4. Разматрање Предлога закона о изменама и допунама Закона о девизном пословању, који је поднела Народна банка Србије;

5. Разматрање Предлога закона о изменама и допуни Закона о спречавању прања новца и финансирања тероризма, који је поднела Народна банка Србије;

6. Разматрање Предлога закона о измени и допуни Закона о извршењу и обезбеђењу, који је поднела група од 131 народног посланика.

Прва тачка дневног реда. Разматрање Предлога закона о осигурању, који је поднела Народна банка Србије.

У дускусији о Предлогу закона о осигурању учествовали су чланови Одбора проф. др Јанко Веселиновић, Верољуб Арсић и Срђан Миловановић из Народне банке Србије.

Одбор је размотрио Предлог закона о осигурању, који је поднела Народна банка Србије, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (од 11 присутних чланова Одбора, 10 је гласало за, један се уздржао).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о платним услугама, који је поднела Народна банка Србије.

Уводно излагање о Предлогу закона о платним услугама поднео је представник предлагача Дејан Девић из Народне банке Србије.

Одбор је размотрио Предлог закона о платним услугама, који је поднела Народна банка Србије, у начелу и сматра да је Предлог закона у складу са Уставом и правним системом Републике Србије.

Обор је одлуку донео већином гласова (од 11 присутних чланова Одбора, 10 је гласало за, један се уздржао).

За известиоца Одбора на седници Народне скупштине одређен је председник Одбора.

Трећа тачка дневног реда.Разматрање Предлога закона о изменама и допунама Закона о заштити корисника финансијских услуга, који је поднела Народна банка Србије.

Уводно излагање о Предлогу закона о изменама и допунама Закона о заштити корисника финансијских услуга поднео је представник предлагача Дејан Девић из Народне банке Србије.

Одбор је размотрио Предлог закона о изменама и допунама Закона о заштити корисника финансијских услуга, који је поднела Народна банка Србије, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (од 11 присутних чланова Одбора, 10 је гласало за, један није гласао).

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога закона о изменама и допунама Закона о девизном пословању, који је поднела Народна банка Србије.

Уводно излагање о Предлогу закона о изменама и допунама Закона о девизном пословању поднео је представник предлагача Дејан Девић из Народне банке Србије.

Одбор је размотрио Предлог закона о изменама и допунама Закона о девизном пословању, који је поднела Народна банка Србије, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (од 11 присутних чланова Одбора, 10 је гласало за, један није гласао).

За известиоца Одбора на седници Народне скупштине одређен је председник Одбора.

Пета тачка дневног реда. Разматрање Предлога закона о изменама и допуни Закона о спречавању прања новца и финансирања тероризма, који је поднела Народна банка

Одбор је размотрио Предлог закона о изменама и допуни Закона о спречавању прања новца и финансирања тероризма, који је поднела Народна банка Србије, у начелу и сматра да је Предлог закона у складу са Уставом и правним системом Републике Србије.

Одбор је одлуку донео јдногласно (од 10 присутних чланова Одбора, 10 је гласало за).

За известиоца Одбора на седници Народне скупштине одређен је председник Одбора.

Шеста тачка дневног реда Разматрање Предлога закона о измени и допуни Закона о извршењу и обезбеђењу, који је поднела група од 131 народног посланика.

Одбор је размотрио Предлог закона о измени и допуни Закона о извршењу и обезбеђењу, који је поднела група од 131 народног посланика, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (од 10 присутних чланова Одбора, 10 је гласало за).

За известиоца Одбора на седници Народне скупштине одређен је председник Одбора.

Седница је завршена у 10,00 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић